CELEX: 32018D1143
Language: hu
Date: 2018-08-10 00:00:00
Title: A Bizottság (EU) 2018/1143 végrehajtási határozata (2018. augusztus 10.) a 92/260/EGK és a 93/197/EGK határozatnak a lovak fertőző arteritisének kimutatására irányuló vizsgálat tekintetében történő módosításáról (az értesítés a C(2018) 5071. számú dokumentummal történt) (EGT-vonatkozású szöveg.)

16.8.2018   
               
               
                  HU
               
               
                  Az Európai Unió Hivatalos Lapja
               
               
                  L 207/58
               
            
         A BIZOTTSÁG (EU) 2018/1143 VÉGREHAJTÁSI HATÁROZATA
         (2018. augusztus 10.)
         a 92/260/EGK és a 93/197/EGK határozatnak a lovak fertőző arteritisének kimutatására irányuló vizsgálat tekintetében történő módosításáról
         
            
               (az értesítés a C(2018) 5071. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 15. cikke b) pontja ii. alpontja első albekezdésére, 16. cikke (2) bekezdésére, valamint 19. cikke bevezető mondatára és b) pontjára,
         mivel:
         
                     (1)
                  
                  
                     A 2009/156/EK irányelv megállapítja az élő lófélék Unióba történő behozatalára vonatkozó állategészségügyi feltételeket. Az irányelv többek között felhatalmazza a Bizottságot arra, hogy meghatározza a törzskönyvezett lovak Unióba történő ideiglenes behozatalára és Unióba történő behozatalára vonatkozó különleges feltételeket.
                  
               
                     (2)
                  
                  
                     A 92/260/EGK bizottsági határozat (2) értelmében a tagállamoknak engedélyezniük kell azon törzskönyvezett lovak Unióba történő ideiglenes behozatalát, amelyek eleget tesznek a többek között a határozat II. mellékletének A–E. pontjában meghatározott állategészségügyi feltételeknek és állategészségügyi bizonyítványozási követelményeknek.
                  
               
                     (3)
                  
                  
                     A 93/197/EGK bizottsági határozat (3) értelmében a tagállamoknak engedélyezniük kell azon törzskönyvezett lófélék és tenyésztési és termelési célú lófélék Unióba történő behozatalát, amelyek megfelelnek a többek között a határozat II. mellékletének A–E. pontjában meghatározott állategészségügyi feltételeknek és állategészségügyi bizonyítványozási követelményeknek.
                  
               
                     (4)
                  
                  
                     Amennyiben a lófélék olyan harmadik országból érkeznek, ahol az Unióba történő feladásukat megelőző 6 hónapban a lovak fertőző arteritisére vonatkozóan hivatalos bejelentés érkezett, a nem ivartalanított hímivarú lófélék csak abban az esetben hozhatók be az Unióba, ha megvizsgálták a lovak fertőző arteritisével való fertőzöttségüket, és a vizsgálat negatív eredményt mutatott, vagy amennyiben azokat a betegséggel szemben vakcinázták és rendszeres időközönként újravakcinázták.
                  
               
                     (5)
                  
                  
                     Az Unióba történő behozatalra szánt, nem ivartalanított hímivarú lófélék vizsgálatának vagy vakcinázásának követelményén kívül az Állategészségügyi Világszervezet (OIE) Szárazföldi Állatok Egészségügyi Kódexe 2017. évi kiadásának (4) 12.9. fejezete is megfogalmaz ajánlásokat a nem ivartalanított hímivarú lóféléknek a lovak fertőző arteritise tekintetében történő vizsgálatára.
                  
               
                     (6)
                  
                  
                     Abban az esetben, ha egy szeropozitív, nem ivartalanított hímivarú lótól nem vehető vizsgálat céljából spermaminta és a vakcinázás folyamatossága sem igazolható, úgy a hímivarú lónak két szeronegatív kancával való – a Kódex 12.9.2. cikkének 4. a) pontjában leírt – vizsgálati párosítása megfelelő alternatív protokollnak számít annak igazolására, hogy a szóban forgó nem ivartalanított hímivarú lovak spermái nem hordozzák magukban a lovak fertőző arteritisét.
                  
               
                     (7)
                  
                  
                     Mivel a lovak fertőző arteritisével szembeni vakcina nem volt elérhető, a lovak fertőző arteritise tekintetében vizsgálati protokoll előírására van szükség az OIE ajánlásaival összhangban, valamint módosítani kell a 92/260/EGK és a 93/197/EGK határozatok II. mellékletének A–E. pontjaiban foglalt állategészségügyi bizonyítványokat.
                  
               
                     (8)
                  
                  
                     A 92/260/EGK és a 93/197/EGK határozatot ezért ennek megfelelően módosítani kell.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 92/260/EGK határozat II. mellékletének A–E. pontja e határozat I. mellékletének megfelelően módosul.
         
         
            2. cikk
            A 93/197/EGK határozat II. mellékletének A–E. pontja e határozat II. mellékletének megfelelően módosul.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. augusztus 10-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 192., 2010.7.23., 1. o.
         
         
            (2)  A Bizottság 92/260/EGK határozata (1992. április 10.) a törzskönyvezett lovak ideiglenes behozatalára vonatkozó állategészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
         
            (3)  A Bizottság 93/197/EGK határozata (1993. február 5.) a törzskönyvezett, valamint a tenyésztési és termelési célú lófélék behozatalára vonatkozó állategészségügyi feltételekről és a szükséges állatorvosi bizonyítványról (HL L 86., 1993.4.6., 16. o.).
         
            (4)  http://www.oie.int/index.php?id=169&L=0&htmfile=chapitre_eav.htm.
      
      
         
            I. MELLÉKLET
            A 92/260/EGK határozat a következőképpen módosul:
            
                        1.
                     
                     
                        a II. mellékletben található A–E. egészségügyi bizonyítványok III. szakasza (e) pontja (v) alpontjának helyébe a következő szöveg lép:
                        
                                    „(3) (v)
                                 
                                 
                                    180 naposnál idősebb, nem kasztrált hímivarú állat esetében:
                                    
                                                —
                                             
                                             
                                                az utolsó hat hónapban hivatalosan kimutatták a lovak vírusos arteritisét (3);
                                             
                                          vagy
                                    
                                                —
                                             
                                             
                                                az állatból a kivitel időpontja előtti 21 napon belül, … (5)-án/-én vett vérmintának a lovak vírusos arteritisének kimutatása érdekében végzett vizsgálata vírusneutralizációs próbával, 1:4-es arányú szérumhígítás mellett negatív eredményt adott (3);
                                                vagy
                                                az állatból a kivitel időpontja előtti 21 napon belül, … (5)-án/-én vett teljes sperma aliquot részének a lovak vírusos arteritisének kimutatása érdekében végzett vizsgálata vírusizolációs próbával negatív eredményt adott (3);
                                                vagy
                                                az állatot a lovak fertőző arteritisének kimutatása érdekében vírusizolációs próbának, polimeráz láncreakciónak (PCR) vagy valós idejű PCR-nek vetették alá, negatív eredménnyel, a teljes spermamennyiségének alikvot részén, amelyet azt követően gyűjtöttek, hogy az érintett állattól … (5)-án/-én – a feladás időpontját megelőző hat hónapos időszakban – vett vérmintát a lovak fertőző arteritisének kimutatása érdekében vírusneutralizációs próbának vetették alá legalább 1:4 arányú szérumhígítás mellett, pozitív eredménnyel (3);
                                                vagy
                                                a feladás időpontját megelőző hat hónapos időszakban az előzőleg a lovak fertőző arteritisének vírusával szembeni antitestek vizsgálatánál pozitív eredményt mutató, vagy a lovak fertőző arteritisével szemben beoltott hím lovat:
                                                
                                                            a)
                                                         
                                                         
                                                            két, egymást követő napon vizsgálati célból pároztatták legalább két – a vizsgálati célból történő pároztatás előtti 7. naptól az azt követő legalább 28. napig elkülönítve tartott – kancával, amelyeket a pároztatáskor és legalább 28 nappal a pároztatás után vett két vérmintán végzett szerológiai vizsgálatnak vetettek alá a lovak vírusos arteritisének kimutatása érdekében 1:4-es arányú szérumhígítás mellett, negatív eredménnyel, valamint
                                                         
                                                      
                                                            b)
                                                         
                                                         
                                                            a feladás időpontját megelőző 21 napos időszakban, … (5)-án/-én vett vérmintán végzett vírusneutralizációs próbának vetették alá a lovak fertőző arteritisének kimutatása érdekében:
                                                            
                                                                        —
                                                                     
                                                                     
                                                                        legalább 1:4 arányú szérumhígítás mellett, pozitív eredménnyel (3), vagy
                                                                     
                                                                  
                                                                        —
                                                                     
                                                                     
                                                                        1:4 arányú szérumhígítás mellett, negatív eredménnyel (3);
                                                                     
                                                                  
                                                      
                                          vagy
                                    
                                                —
                                             
                                             
                                                az állatot állatorvosi felügyelet mellett az illetékes hatóság által jóváhagyott vakcinával … (5)-án/-én beoltották a lovak vírusos arteritise ellen az első vakcinázásra irányuló, alább ismertetett védőoltási programok szerint, majd rendszeres időközönként újraoltották: (3)
                                             
                                          
                                                
                                                   A lovak vírusos arteritise elleni első vakcinázásra irányuló programok:
                                                
                                                
                                                   
                                                      Útmutató
                                                   : A fent leírt állatra nem alkalmazandó oltási programokat húzza át.
                                                
                                                
                                                   Igazolja megfelelő okmányokkal a vakcinázás előtti vizsgálatot, a vakcinázást és az újravakcinázást.
                                                
                                                
                                                            a)
                                                         
                                                         
                                                            A vakcinázást a vérminta vételének napján végezték, amelynek vizsgálata az ezt követő vírusneutralizációs próbán 1:4-es szérumhígítás mellett negatív eredményt adott (3); vagy
                                                         
                                                      
                                                            b)
                                                         
                                                         
                                                            A vakcinázást a vérmintavétel napján kezdődő, hatósági állatorvosi felügyelet mellett történő, legfeljebb 15 napos elkülönítési időszak alatt végezték el, és a vérminta ezen időszak alatti vizsgálata vírusneutralizációs próbával 1:4-es szérumhígítás mellett negatív eredményt adott (3); vagy
                                                         
                                                      
                                                            c)
                                                         
                                                         
                                                            A vakcinázást az állat 180–270 napos korában végezték, egy hatósági állatorvosi felügyelet melletti elkülönítési időszak során. Az elkülönítési időszak alatt két, legalább 10 napos eltéréssel levett vérmintán a lovak vírusos arteritisének kimutatása érdekében végzett vírusneutralizációs próba az ellenanyagtiter stabilitását vagy csökkenését mutatta (3); vagy
                                                         
                                                      
                                                            d)
                                                         
                                                         
                                                            A vakcinázást azt követően végeztek, hogy az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, olyan vérmintán, amelyet legalább hét nappal azután vettek, hogy megkezdődött a vakcinázás után 21 napig tartó, megszakítás nélküli elkülönítési időszak (3); vagy
                                                         
                                                      
                                                            e)
                                                         
                                                         
                                                            A vakcinázást az állat 180–250 napos korában végezték, miután az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, vagy két, legalább 14 napos eltéréssel vett vérmintának ugyanazon a napon ugyanazon laboratóriumban történő vizsgálatával, amely stabil vagy csökkenő titereket mutatott (3);
                                                         
                                                      
                                          vagy
                                    
                                                —
                                             
                                             
                                                a(z) … (illessze be az alkalmazandó uniós jogi aktusra vonatkozó hivatkozást) uniós jogszabály a lovak fertőző arteritisének vizsgálatára vagy a betegséggel szembeni vakcinázásra vonatkozó valamennyi kötelezettséget felfüggesztette azzal az indokkal, hogy az állatot ideiglenesen léptetik be az Unió területére az érintett jogi aktusban meghatározott lovassportrendezvényen való részvétel céljából, és az állatot az ilyen eseményen részt nem vevő más lovaktól elkülönítve tartják, és az Unió területén való ideiglenes tartózkodás alatt tilos minden, tenyésztéssel kapcsolatos tevékenység, ideértve a spermagyűjtést is (3)”;
                                             
                                          
                              
                  
                        2.
                     
                     
                        a II. mellékletben található A., B., és D. egészségügyi bizonyítványokból el kell hagyni a (6) lábjegyzetet;
                     
                  
                        3.
                     
                     
                        a II. mellékletben található C., és D. egészségügyi bizonyítványokból el kell hagyni a (7) lábjegyzetet.
                     
                  
      
      
         
            II. MELLÉKLET
            A 93/197/EGK határozat a következőképpen módosul:
            
                        1.
                     
                     
                        a II. mellékletben található A., C., D., és E. egészségügyi bizonyítványok III. szakasza e) pontja v. alpontjának helyébe a következő szöveg lép:
                        
                                    „(3) v.
                                 
                                 
                                    180 naposnál idősebb, nem kasztrált hímivarú állat esetében:
                                    
                                                —
                                             
                                             
                                                az utolsó hat hónapban hivatalosan nem mutatták ki a lovak fertőző arteritisét (3);
                                             
                                          vagy
                                    
                                                —
                                             
                                             
                                                az állatból a kivitel időpontja előtti 21 napon belül, … (4)-án/-én vett vérmintának a lovak vírusos arteritisének kimutatása érdekében végzett vizsgálata vírusneutralizációs próbával, 1:4-es arányú szérumhígítás mellett negatív eredményt adott (3);
                                                vagy
                                                az állatból a kivitel időpontja előtti 21 napon belül, … (4)-án/-én vett teljes sperma aliquot részének a lovak vírusos arteritisének kimutatása érdekében végzett vizsgálata vírusizolációs próbával negatív eredményt adott (3);
                                                vagy
                                                az állatot a lovak fertőző arteritisének kimutatása érdekében vírusizolációs próbának, polimeráz láncreakciónak (PCR) vagy valós idejű PCR-nek vetették alá, negatív eredménnyel, a teljes spermamennyiségének alikvot részén, amelyet azt követően gyűjtöttek, hogy az érintett állattól … (4)-án/-én – a feladás időpontját megelőző hat hónapos időszakban – vett vérmintát a lovak fertőző arteritisének kimutatása érdekében vírusneutralizációs próbának vetették alá legalább 1:4 arányú szérumhígítás mellett, pozitív eredménnyel (3);
                                                vagy
                                                a feladás időpontját megelőző hat hónapos időszakban az előzőleg a lovak fertőző arteritisének vírusával szembeni antitestek vizsgálatánál pozitív eredményt mutató, vagy a lovak fertőző arteritisével szemben beoltott hím lovat:
                                                
                                                            a)
                                                         
                                                         
                                                            két, egymást követő napon vizsgálati célból pároztatták legalább két – a vizsgálati célból történő pároztatás előtti 7. naptól az azt követő legalább 28. napig elkülönítve tartott – kancával, amelyeket a pároztatáskor és legalább 28 nappal a pároztatás után vett két vérmintán végzett szerológiai vizsgálatnak vetettek alá a lovak vírusos arteritisének kimutatása érdekében 1:4-es arányú szérumhígítás mellett, negatív eredménnyel, valamint
                                                         
                                                      
                                                            b)
                                                         
                                                         
                                                            a feladás időpontját megelőző 21 napos időszakban, … (4)-án/-én vett vérmintán végzett vírusneutralizációs próbának vetették alá a lovak fertőző arteritisének kimutatása érdekében:
                                                            
                                                                        —
                                                                     
                                                                     
                                                                        legalább 1:4 arányú szérumhígítás mellett, pozitív eredménnyel (3), vagy
                                                                     
                                                                  
                                                                        —
                                                                     
                                                                     
                                                                        1:4 arányú szérumhígítás mellett, negatív eredménnyel (3);
                                                                     
                                                                  
                                                      
                                          vagy
                                    
                                                —
                                             
                                             
                                                az állatot állatorvosi felügyelet mellett az illetékes hatóság által jóváhagyott vakcinával … (4)-án/-én beoltották a lovak vírusos arteritise ellen az első vakcinázásra irányuló, alább ismertetett védőoltási programok szerint, majd rendszeres időközönként újraoltották: (3)
                                             
                                          
                              
                                    
                                       A lovak vírusos arteritise elleni első vakcinázásra irányuló programok:
                                    
                                    
                                       
                                          Útmutató
                                       : A fent leírt állatra nem alkalmazandó oltási programokat húzza át.
                                    
                                    
                                       Igazolja megfelelő okmányokkal a vakcinázás előtti vizsgálatot, a vakcinázást és az újravakcinázást.
                                    
                                    
                                                a)
                                             
                                             
                                                A vakcinázást a vérminta vételének napján végezték, amelynek vizsgálata az ezt követő vírusneutralizációs próbán 1:4-es szérumhígítás mellett negatív eredményt adott (3); vagy
                                             
                                          
                                                b)
                                             
                                             
                                                A vakcinázást a vérmintavétel napján kezdődő, hatósági állatorvosi felügyelet mellett történő, legfeljebb 15 napos elkülönítési időszak alatt végezték el, és a vérminta ezen időszak alatti vizsgálata vírusneutralizációs próbával 1:4-es szérumhígítás mellett negatív eredményt adott (3); vagy
                                             
                                          
                                                c)
                                             
                                             
                                                A vakcinázást az állat 180–270 napos korában végezték, egy hatósági állatorvosi felügyelet melletti elkülönítési időszak során. Az elkülönítési időszak alatt két, legalább 10 napos eltéréssel levett vérmintán a lovak vírusos arteritisének kimutatása érdekében végzett vírusneutralizációs próba az ellenanyagtiter stabilitását vagy csökkenését mutatta (3); vagy
                                             
                                          
                                                d)
                                             
                                             
                                                A vakcinázást azt követően végeztek, hogy az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, olyan vérmintán, amelyet legalább hét nappal azután vettek, hogy megkezdődött a vakcinázás után 21 napig tartó, megszakítás nélküli elkülönítési időszak (3); vagy
                                             
                                          
                                                e)
                                             
                                             
                                                A vakcinázást az állat 180–250 napos korában végezték, miután az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, vagy két, legalább 14 napos eltéréssel levett vérminta ugyanazon a napon ugyanazon laboratóriumban történő vizsgálatával, amely stabil vagy csökkenő titereket mutatott (3);”;
                                             
                                          
                              
                  
                        2.
                     
                     
                        a II. mellékletben található B. egészségügyi bizonyítványok III. szakasza e) pontja v. alpontjának helyébe a következő szöveg lép:
                        
                                    „(2) v.
                                 
                                 
                                    180 naposnál idősebb, nem kasztrált hímivarú állat esetében:
                                    
                                                —
                                             
                                             
                                                az utolsó hat hónapban hivatalosan nem mutatták ki a lovak fertőző arteritisét (2);
                                             
                                          vagy
                                    
                                                —
                                             
                                             
                                                az állatból a kivitel időpontja előtti 21 napon belül, … (4)-án/-én vett vérmintának a lovak vírusos arteritisének kimutatása érdekében végzett vizsgálata vírusneutralizációs próbával, 1:4-es arányú szérumhígítás mellett negatív eredményt adott (2);
                                                vagy
                                                az állatból a kivitel időpontja előtti 21 napon belül, … (4)-án/-én vett teljes sperma aliquot részének a lovak vírusos arteritisének kimutatása érdekében végzett vizsgálata vírusizolációs próbával negatív eredményt adott (2);
                                                vagy
                                                az állatot a lovak fertőző arteritisének kimutatása érdekében vírusizolációs próbának, polimeráz láncreakciónak (PCR) vagy valós idejű PCR-nek vetették alá, negatív eredménnyel, a teljes spermamennyiségének alikvot részén, amelyet azt követően gyűjtöttek, hogy az érintett állattól … (4)-án/-én – a feladás időpontját megelőző hat hónapos időszakban – vett vérmintát a lovak fertőző arteritisének kimutatása érdekében vírusneutralizációs próbának vetették alá legalább 1:4 arányú szérumhígítás mellett, pozitív eredménnyel (2);
                                                vagy
                                                a feladás időpontját megelőző hat hónapos időszakban az előzőleg a lovak fertőző arteritisének vírusával szembeni antitestek vizsgálatánál pozitív eredményt mutató, vagy a lovak fertőző arteritisével szemben beoltott hím lovat:
                                                
                                                            a)
                                                         
                                                         
                                                            két, egymást követő napon vizsgálati célból pároztatták legalább két – a vizsgálati célból történő pároztatás előtti 7. naptól az azt követő legalább 28. napig elkülönítve tartott – kancával, amelyeket a pároztatáskor és legalább 28 nappal a pároztatás után vett két vérmintán végzett szerológiai vizsgálatnak vetettek alá a lovak vírusos arteritisének kimutatása érdekében 1:4-es arányú szérumhígítás mellett, negatív eredménnyel, valamint
                                                         
                                                      
                                                            b)
                                                         
                                                         
                                                            a feladás időpontját megelőző 21 napos időszakban, … (4)-án/-én vett vérmintán végzett vírusneutralizációs próbának vetették alá a lovak fertőző arteritisének kimutatása érdekében:
                                                            
                                                                        —
                                                                     
                                                                     
                                                                        legalább 1:4 arányú szérumhígítás mellett, pozitív eredménnyel (2), vagy
                                                                     
                                                                  
                                                                        —
                                                                     
                                                                     
                                                                        1:4 arányú szérumhígítás mellett, negatív eredménnyel (2);
                                                                     
                                                                  
                                                      
                                          vagy
                                    
                                                —
                                             
                                             
                                                az állatot állatorvosi felügyelet mellett az illetékes hatóság által jóváhagyott vakcinával … (4)-án/-én beoltották a lovak vírusos arteritise ellen az első vakcinázásra irányuló, alább ismertetett védőoltási programok szerint, majd rendszeres időközönként újraoltották: (2)
                                             
                                          
                              
                                    
                                       A lovak vírusos arteritise elleni első vakcinázásra irányuló programok:
                                    
                                    
                                       
                                          Útmutató
                                       : A fent leírt állatra nem alkalmazandó oltási programokat húzza át.
                                    
                                    
                                       Igazolja megfelelő okmányokkal a vakcinázás előtti vizsgálatot, a vakcinázást és az újravakcinázást.
                                    
                                    
                                                a)
                                             
                                             
                                                A vakcinázást a vérminta vételének napján végezték, amelynek vizsgálata az ezt követő vírusneutralizációs próbán 1:4-es szérumhígítás mellett negatív eredményt adott (2); vagy
                                             
                                          
                                                b)
                                             
                                             
                                                A vakcinázást a vérmintavétel napján kezdődő, hatósági állatorvosi felügyelet mellett történő, legfeljebb 15 napos elkülönítési időszak alatt végezték el, és a vérminta ezen időszak alatti vizsgálata vírusneutralizációs próbával 1:4-es szérumhígítás mellett negatív eredményt adott (2); vagy
                                             
                                          
                                                c)
                                             
                                             
                                                A vakcinázást az állat 180–270 napos korában végezték, egy hatósági állatorvosi felügyelet melletti elkülönítési időszak során. Az elkülönítési időszak alatt két, legalább 10 napos eltéréssel levett vérmintán a lovak vírusos arteritisének kimutatása érdekében végzett vírusneutralizációs próba az ellenanyagtiter stabilitását vagy csökkenését mutatta (2); vagy
                                             
                                          
                                                d)
                                             
                                             
                                                A vakcinázást azt követően végeztek, hogy az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, olyan vérmintán, amelyet legalább hét nappal azután vettek, hogy megkezdődött a vakcinázás után 21 napig tartó, megszakítás nélküli elkülönítési időszak (2); vagy
                                             
                                          
                                                e)
                                             
                                             
                                                A vakcinázást az állat 180–250 napos korában végezték, miután az állatot a lovak fertőző arteritisének kimutatása érdekében vírusneutralizációs próbának vetették alá 1:4 arányú szérumhígítás mellett, negatív eredménnyel, vagy két, legalább 14 napos eltéréssel levett vérminta ugyanazon a napon ugyanazon laboratóriumban történő vizsgálatával, amely stabil vagy csökkenő titereket mutatott (2);”.